Sylvester binnekort na nuwe tuiste | Maroela Media
Sylvester. Foto: SANParke.
Fayroush Ludick, woordvoerder van SANParke, het Woensdag gesê Sylvester sal eers na 'n boma in 'n 200 ha-kamp in die Kuzuko-gebied van die park geneem word om aan te pas.
"Hy sal na verwagting 'n band met twee jong wyfies vorm wat reeds in die kamp is en homself uiteindelik as die trop se dominante mannetjie vestig," het Ludick gesê. "In die langtermyn sal die leeus in die 60 000 ha-hoofgedeelte van die park vrygelaat word."
Sylvester is op 31 Maart ná vier dae op vrye voet weer opgespoor en gevang, nadat hy vir die tweede keer in 'n jaar onder dieselfde omstandighede uit die Karoo Nasionale Park ontsnap het. Die park het toe gesê verskeie opsies oor Sylvester se toekoms sal oorweeg word, wat insluit om hom moontlik van kant te maak indien dit in sy belang is. Die park het in April aangekondig Sylvester sal in die Addo-olifantpark hervestig word.
Lees die vorige berigte oor Sylvester op Maroela Media.
Ek is seker verkeerd, maar ek het verstaan hy is alreeds in die Addo-nasionale park gevestig. Ek tas seker in die donker!